CELEX: 62010CO0335
Language: el
Date: 2011-07-13
Title: Διάταξη του Δικαστηρίου (πέμπτο τμήμα) της 13ης Ιουλίου  2011. # Administraţia Finanţelor Publice a Municipiului Târgu-Jiu και Administraţia Fondului pentru Mediu κατά Claudia Norica Vijulan. # Αίτηση για την έκδοση προδικαστικής αποφάσεως: Curtea de Apel Craiova - Ρουμανία. # Άρθρο 104, παράγραφος 3, πρώτο εδάφιο, του Κανονισμού Διαδικασίας - Εσωτερικοί φόροι - Άρθρο 110 ΣΛΕΕ - Φόρος λόγω ρυπάνσεως εισπραττόμενος κατά την πρώτη ταξινόμηση αυτοκινήτων οχημάτων. # Υπόθεση C-335/10.

Διάταξη του Δικαστηρίου (πέμπτο τμήμα) της 13ης Ιουλίου 2011 – Administrația Finanțelor Publice a Municipiului Târgi-Jiu και
            Administrația Fondului pentru Mediu κατά Vijulan
      (Υπόθεση C-335/10)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Εσωτερικοί φόροι – Άρθρο 110 ΣΛΕΕ – Φόρος λόγω ρυπάνσεως επιβαλλόμενος κατά την πρώτη ταξινόμηση αυτοκινήτων οχημάτων»
      Φορολογικές διατάξεις – Εσωτερικοί φόροι – Φόρος λόγω ρυπάνσεως ο οποίος πλήττει τα αυτοκίνητα οχήματα κατά την πρώτη ταξινόμησή τους στην εθνική επικράτεια – Φόρος επιβαλλόμενος στα εισαγόμενα μεταχειρισμένα αυτοκίνητα, χωρίς να υπάρχει αντίστοιχη επιβάρυνση πλήττουσα τα ήδη υφιστάμενα
         στην εγχώρια αγορά αυτοκίνητα ίδιας παλαιότητας και φθοράς – Δεν επιτρέπεται (Άρθρο 110 ΣΛΕΕ) (βλ. σκέψεις 20-21, 23 και διατακτ.)
      
      Αντικείμενο
      
         
               Αίτηση εκδόσεως προδικαστικής αποφάσεως – Curtea de Apel Craiova – Ταξινόμηση μεταχειρισμένων οχημάτων τα οποία είχαν ταξινομηθεί
                  προηγουμένως σε άλλα κράτη μέλη – Φόρος λόγω ρυπάνσεως επιβαλλόμενος στα αυτοκίνητα οχήματα κατά την πρώτη ταξινόμησή τους
                  σε συγκεκριμένο κράτος μέλος – Συμβατότητα της εθνικής κανονιστικής ρυθμίσεως προς το άρθρο 110 ΣΛΕΕ – Προσωρινή απαλλαγή
                  των οχημάτων που έχουν ορισμένα χαρακτηριστικά
               
            Διατακτικό
      Το άρθρο 110 ΣΛΕΕ έχει την έννοια ότι απαγορεύει την καθιέρωση από κράτος μέλος φόρου λόγω ρυπάνσεως επιβαλλόμενου επί των
         αυτοκινήτων οχημάτων κατά την πρώτη ταξινόμησή τους στο κράτος μέλος αυτό, αν το φορολογικό αυτό μέτρο έχει διαμορφωθεί κατά
         τρόπο ώστε να αποτελεί αντικίνητρο για τη θέση σε κυκλοφορία στο εν λόγω κράτος μέλος μεταχειρισμένων αυτοκινήτων που έχουν
         αγοραστεί σε άλλα κράτη μέλη, αλλά όχι και για τις πωλήσεις μεταχειρισμένων αυτοκινήτων ίδιας παλαιότητας και ίδιου βαθμού
         φθοράς εντός της εγχώριας αγοράς.